** 17 ΜΑΡΤΙΟΥ 2021**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΘΕΣΣΑΛΟΝΙΚΗΣ**

**ΔΗΜΟΣ ΘΕΡΜΑΪΚΟΥ**

**ΓΡΑΦΕΙΟ ΔΗΜΑΡΧΟΥ**

**ΔΕΛΤΙΟ ΤΥΠΟΥ - ΑΝΑΚΟΙΝΩΣΗ**

Σας ενημερώνουμε ότι, ΑΠΑΓΟΡΕΥΕΤΑΙ ΑΥΣΤΗΡΑ η εναπόθεση των ογκωδών αντικειμένων (έπιπλα, στρώματα, ηλεκτρικές συσκευές, κλαδιά – χόρτα, ελαστικά κλπ) σε πεζοδρόμια, κοινόχρηστους χώρους, ιδιωτικούς χώρους και δίπλα σε κάδους απορριμμάτων.

Οι παραβάτες τιμωρούνται με χρηματικό πρόστιμο σε εφαρμογή του Κανονισμού Καθαριότητας του Δήμου Θερμαϊκού.

Οποιαδήποτε παράβαση διώκεται ΠΟΙΝΙΚΑ βάσει της κείμενης νομοθεσίας περί προστασίας του περιβάλλοντος..

Σε περίπτωση που έχετε ογκώδη αντικείμενα, μπάζα και κλαδιά – χόρτα να απορρίψετε, ενημερώνετε έγκαιρα τη Διεύθυνση Καθαριότητας & Ανακύκλωσης στο τηλέφωνο 2392330321 και έρχεστε σε συνεννόηση για τον προγραμματισμό (τόπος και χρόνος) της αποκομιδής τους.

Σε περίπτωση που αντιληφθείτε παράβαση των ανωτέρω, παρακαλείστε όπως ειδοποιήσετε το Αστυνομικό Τμήμα στο τηλέφωνο 2392075801.

Η αντιμετώπιση του φαινομένου είναι απλή. Οφείλουμε όλοι με γνώμονα πάντα την προστασία του περιβάλλοντος και την προάσπιση της δημόσιας υγείας, ιδιαίτερα λόγω των συνθηκών της εξάπλωσης του COVID-19 να το αντιληφθούμε.

Μπορείς να συμβάλλεις στην προστασία και αναβάθμιση της αισθητικής του Τόπου. Είναι στο χέρι σου !

**Ο ΔΗΜΑΡΧΟΣ ΘΕΡΜΑΪΚΟΥ**

**ΤΣΑΜΑΣΛΗΣ ΓΕΩΡΓΙΟΣ**